Informácia pre verejnosť podľa § 16a ods. 7 zákona č. 364/2004 Z.z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len vodný zákon) o začatí správneho konania.

	Okresný úrad Prešov, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja,  Námestie mieru 3, 080 01 Prešov oznamuje verejnosti, že dňa 20. 06. 2018  bola na Okresný úrad Prešov, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja doručená žiadosť spoločnosti WOONERF, spol. s r.o. Volgogradská 13, 080 01 Prešov o posúdenie stavby „Obchodné centrum  Hornbach Prešov“ podľa § 16a ods. 1 vodného zákona. 
    Dňom doručenia žiadosti bolo správne konanie začaté.

	Okresný úrad Prešov, odbor starostlivosti o životné prostredie listom zo dňa 21. 06. 2018   požiadal Výskumný ústav vodného hospodárstva Bratislava (VÚVH) o vydanie odborného stanoviska, či uvažovanou stavbou „Obchodné centrum  Hornbach Prešov“ ide o navrhovanú činnosť podľa ustanovenia § 16 ods. 6 písm. b) vodného zákona  a správne konanie rozhodnutím číslo OU-PO-OSZP2–2018/028932-003/BE zo dňa 21. 06. 2018 prerušil.  Odborné stanovisko VÚVH bolo doručené dňa 27. 08. 2018.

	Verejnosť môže doručiť písomné stanovisko orgánu štátnej vodnej správy                          k projektovej dokumentácii  navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle MŽP SR na adresu:
Okresný úrad Prešov 
odbor starostlivosti o životné prostredie
oddelenie štátnej správy vôd a vybraných zložiek životného prostredia kraja
Námestie mieru 3, 080 01 Prešov 

	Proti rozhodnutiu vydanému podľa § 16a ods. 1 vodného zákona nie je prípustné odvolanie.

	Súčasťou informácie o začatí konania je:
•	projektová dokumentácia stavby „Obchodné centrum  Hornbach Prešov“
•	odborné stanovisko Výskumného ústavu vodného hospodárstva Bratislava k navrhovanej činnosti